Lav et referat af nedenstående tekst:

Tekst:
Mange kommunale haller i Danmark er så nedslidte, at der skal bruges milliarder på at renovere dem. Hjørring Kommune har også mange idrætshaller, der trænger til en kærlig hånd, men man kan ikke løfte opgaven økonomisk. Blandt andet er Vendiahallen i Hjørring ramt af både skimmelsvamp og mug, og en foreløbig vurdering er, at renovering og reparation vil løbe op i 5,5 millioner kroner. - Vi har et anlægsbudget på 3,6 millioner kroner for 2009, så det kan vi slet ikke betale, siger formand for fritids- og kulturudvalget, Svenning Christensen (V). Derfor råber kommunen nu på regeringens hjælp. - Hvis ikke regeringen går ind og er medspiller i det her, så vil der på grund af mange kommuners likviditet, blandt andet Hjørring Kommunes, ikke ske forøgelse af anlægs- og vedligeholdelsesopgaver, siger borgmester i Hjørring Kommune, Finn Olesen (S). Ifølge Lokale og anlægsfonden skal der på landsplan bruges op mod otte milliarder kroner bare på almindeligt vedligehold af sportshaller.

Referat:
Hjørring vil have hal-hjælp